
Martfű Város Önkormányzatának

Településellátó Szervezete
           Szervezeti és Működési
         Szabályzat
                                                     2011. szeptember
I.
Az  SZMSZ célja
     1.  A szabályzat célja, tartalma
A Szervezeti és Működési Szabályzat (továbbiakban: SZMSZ) célja, hogy meghatározza az
intézmény számára a struktúra és a működés alapvető irányelveit és rendszerét. Az
SZMSZ biztosítja:

· a szervezeti felépítettség kialakítását

· a működés közben megvalósítandó rendezettséget

· az alkalmazottak számára követendő magatartási szabályokat

Az SZMSZ az intézmény feladatkörébe utalt tevékenységek racionális és hatékony megvalósítását szabályozza.

Az SZMSZ tartalmazza:
· Az intézmény szervezeti felépítését és vezetését

· A működés belső rendjét

· Az alkalmazottak munkarendjét

· Az egyes szervezeti egységek feladatkörét

· A belső ellenőrzés rendjét

· A külső kapcsolatokra vonatkozó megállapításokat

· Rendelkezéseket, amit a jogszabály nem utal más hatáskörbe

      2.
Az SZMSZ jogszabályi alapjai különös tekintettel:

1992. évi XXII. Tv.
A munka törvénykönyve
1992. évi XXXIII. Tv.
A közalkalmazottak jogállásáról
 217/1998. évi korm.rend.
Az államháztartás működési rendjéről.
3.
A szabályzat hatálya
Az  SZMSZ és a mellékletét képező szabályzatok, vezetői utasítások betartása kötelező
érvényű az intézmény minden közalkalmazottjára.
A szabályzat a felügyeleti szerv jóváhagyásával lép hatályba és határozatlan időre szól.
Ezzel egyidejűleg hatályon kívül kerül a 19/2002. (IV. 25.) számú Kt. határozattal
elfogadott SZMSZ.
II.   
Intézményi jellemzők, dokumentáció
 Jogállás, gazdálkodás, szakfeladatok

Intézményi adatok:
Név:
Martfű Város Önkormányzatának Településellátó Szervezete
Cím:
Martfű, Szent István tér 1.
Alapítás időpontja:
1992. 07. 01.
Az intézmény létrehozásáról szóló határozat száma:
25/1992. /VI. 25./ Kt. Határozat
A Városgondnoksággal való összevonás határozat száma:


33/2007. /V. 17./ Kt. Határozat
Az iskola konyha Településellátó Szervezettel történt összevonás határozat száma:


101/2010. /IX. 23./ Kt. Határozat
A bölcsődei étkeztetés Településellátó Szervezethez történő integrálásának határozat száma:


74/2011. /VI. 29./ Kt. Határozat
Működési terület:
Martfű város
Alapító szerve:
Martfű Város Önkormányzatának Képviselő-testülete
Felügyeleti szerv:
Martfű Város Képviselő-testülete
Telephely:
Vízműtelep Martfű, Martos Flóra út 1.


Szennyvíztisztító telep  Martfű, Strand út


AC raktár, Martfű, Május 1. út 1.

Konyha, Martfű, Május 1. út 2.

Az intézmény jogállása, gazdálkodás módja:
Az intézmény teljes jogkörrel rendelkező, részben önállóan gazdálkodó költségvetési szerv. Az évenként jóváhagyott költségvetés irányozza elő a feladatok ellátásához szükséges pénzeszközöket.Az éves költségvetési terv elkészítésének, valamint végrehajtásának részletes szabályait az intézmény ügyrendi szabályzata tartalmazza. Pénzügyi-gazdasági    feladatait     Martfű    Város     Önkormányzatának    Kiskincstára    az intézménnyel kötött megállapodás alapján látja el. Megállapodás   alapján  szakfeladatos   elszámolásban  az   intézményhez   kapcsolódik  az Egészségügyi Szolgálat.

Intézményi szakfeladatok:

360000           Víztermelés, kezelés, ellátás
370000           Szennyvíz gyűjtése, tisztítása, elhelyezése
552001           Üdültetés
682002           Saját vagy bérelt ingatlan hasznosítás
841403           Városgazdálkodási szolgáltatás
                       841403000  Karbantartó műhely, telep

                       841403001  Központi irányítás

                       841403002  Buszpályaudvar

                       841403003  Iskolakonyha
841402            Közvilágítási feladatok
862101002 
Házi gyermekorvosi szolgálat
869031

Egészségügyi laboratóriumi szolgáltatások
869037            Fizikoterápiai szolgáltatások
862231            Foglalkozás egészségügyi szolgálat
869041            Védőnői szolgálat

869042            Iskolai egészségügyi ellátás
862101001      Egészségügyi ellátás egyéb feladatai (ügyelet)
862101000      Egészségház üzemeltetése

813000   Települési hulladékok esetenkénti gyűjtése, köztisztasági tevékenység
890442             Közhasznú foglalkoztatás
931102            Sportintézmények, sportlétesítmények működtetése

932918            Játszótér

562912            Óvodai, bölcsődei intézményi étkeztetés

562913            Iskolai intézményi étkeztetés

562917            Munkahelyi étkeztetés

Az intézmény feladatkörébe utalt tevékenységek
A/  Műszaki feladatok:
· folyamatos vízszolgáltatás,
· vízminőség ellenőrzés,
· karbantartás,
· hibaelhárítás,
· ügyeleti- és készenléti feladatok ellátása,
· felújítási és beruházási munkák végrehajtása,
· lejárt hitelességű órák cseréjének végzése,
· vízértékesítés, ezen belül vízóraleolvasás, víz- és catornadíj számlázás,
· ügyfélszolgálati feladatok ellátása.
· folyamatos szennyvízelvezetés és tisztítás,
· karbantartás,
· ügyeleti és készenléti feladatok ellátása,
· felújítási és beruházási munkák végrehajtása,
· duguláselhárítás,
· rákötések létesítési engedélyeinek kiadása, műszaki átvétele,
· szolgáltatások végzése alaptevékenységen belül,
· környezetvédelmi feladatok ellátása,
· zárt és nyitott csapadékvíz elvezető rendszerek, műtárgyaik karbantartása, javítása, rekonstrukciója,
· öntözőrendszer üzemeltetése.
B/  Karbantartói feladatok:
· az intézményvezetőkkel előzetesen egyeztetve a városi intézmények épületeinek, építményeinek, felszereléseinek, karbantartásának, felújításának megszervezése, kivitelezése (festési, asztalosipari, villanyszerelési, kőműves  szakmunkák)
· a bérbeadott épületek fenntartása, bérleti díjak számlázása, beszedése
· az intézményvezetőkkel előzetesen egyeztetve a működésükhöz szükséges eszközök, anyagok beszerzése, szállítása számla ellenében költségük terhére,
· a város területén lévő közterületek rendben tartása, köztisztasági feladatok ellátása, rágcsáló-, rovarirtás, permetezés, közterületi padok, felszerelések kihelyezése, azok karbantartása
· a konyhai berendezések tisztántartása, előírások szerinti fertőtlenítések végzése,
· az egészségügyi szakfeladatokhoz tartozó intézmények (központi orvosi rendelő, gyermekorvosi rendelő, védőnői szolgálat) épületeinek fenntartása, karbantartása, az alapvető szolgáltatásokhoz szükséges egészségügyi eszközök biztosítása,
· a város balatoni, Fonyód-Bélatelepen lévő üdülő évi fenntartási és karbantartási munkáinak elvégzése,
· a sportlétesítmények és játszóterek fenntartási és karbantartási feladatainak ellátása 
C/ Élelmezéssel összegüggő feladatok:

· az iskolakonyhán a bölcsődei, óvodai, iskolai kollégiumi, illetve a felnőtt étkeztetés feladatainak ellátása, heti étrend biztosítása alapján, valamint az allergiás gyermekek zavartalan étkezésének biztosítása,
· kapcsolattartás a beszállítókkal, a nyersanyagok megrendelése, nyilvántartása, ellenőrzése, étkezési norma szerinti felhasználása
D/   Pénzügyi-gazdasági feladatok:

Pénzügyi-gazdasági    feladatait    Martfű    Város    Önkormányzatának    Kiskincstára    az
intézménnyel kötött megállapodás alapján látja el.

A Településellátó Szervezet pénzügyi-számviteli feladatai a következők:

        -   költségvetés készítése, ezzel kapcsolatos számítások, elemző táblázatok elkészítése
        - beérkező számlák nyilvántartása, utalványrendelettel ellátása, utalásra előkészítése,          negyedévenkénti szállítói leltár elkészítése, 
        - a tevékenységgel kapcsolatos bérleti szerződések megkötése, havonkénti kiszámlázása, a számlák nyilvántartása, kezelése, negyedévenkénti adósságlista összeállítása, fizetési felszólítások kiküldése,
        - iskola étkeztetéssel, felnőtt étkezésekkel kapcsolatos számlázás, térítési díjak nyilvántartása, kintlevőségek kezelése, 

        -  a leolvasott vízóraállások havonkénti kiszámlázása, nyilvántartása, adósságok kezelése,
       - a főpénztárból felvett heti készpénzellátmány nyilvántartása, kezelése, hetenkénti                elszámolása a készpénzfizetéses számlákkal,
       - az intézmény bankszámla kivonatainak előkészítése a kiskincstár könyvelése felé,

       -  az adósságkezelési szolgáltatással kapcsolatos nyilvántartások kezelése
E/  Munkaügyi feladatok:

· Személyi és munkaügyi nyilvántartás, adatok kezelése, munkaerőfelvétel, felmondások előkészítése,

· Bérszámfejtéshez kapcsolódó anyagok előkészítése, elküldése a Magyar Államkincstár felé,
· Közhasznú és közcélú munkavállalás előkészítése, nyilvántartása.

F/  Gondnoki feladatok:

· gondnoki szolgálat beindítása a város bérleményeinél, egészségügyi intézményeinél, a város területén lévő közterületek, köztéri építmények tisztántartása, gondozása,
karbantartása,

G/  Kommunális feladatok:     
· téli hóeltakarítás, síkosság mentesítés, úttisztítás,

· lomtalanítás,

· parképítés, parkfenntartás,

· növényvédelmi feladatok ellátása
H/   Egyéb kommunális feladatok:
· eboltás megszervezése

· szúnyoggyérítés megszervezése

· közvilágítás ellenőrzése

· sportpálya üzemeltetése
· játszóterek üzemeltetése

I/   Egyéb feladatok:
· Kezelői jogot gyakorol a kezelésre átadott önkormányzati tulajdonú épületek
tekintetében.

· Szervezi és irányítja a közhasznú és közcélú  munkavégzést.

· Biztosítja az Egészségügyi Szolgálat működési feltételeit.

Az intézmény vállalkozási tevékenységet nem folytat.
Az intézmény törzsszáma: 577061100
Bankszámlarend:
Az intézmény önálló bankszámlával nem rendelkezik, pénzforgalmi alszámláját Martfű
Város Önkormányzatának Kiskincstára kezeli.
Száma: 11745169-15410106-37620004
   Dokumentumok kötelező nyilvánossága
Az intézmény köteles a működési alapdokumentumokat nyilvánosságra hozni, hogy az
alkalmazottak és érdeklődők tájékozódhassanak a rendszabályokról.
A dokumentumok tárolási helye: az intézményvezetői iroda és az intézmény titkársága.
A titkárságon a következő dokumentumokból l-l hitelesített példányt kell tartani:
· SZMSZ
· belső szabályzatok
A dokumentumok hozzáférhetőségét az érdeklődők számára oly módon kell biztosítani,
hogy az iratok helyben olvashatóak legyenek.
III. 
 Szervezeti felépítés és vezetés

 Az intézmény szervezeti egységei
1.   Szervezeti egységek és vezetői szintek
A szervezeti egységek és vezetői szintek meghatározásának alapelve, hogy az intézmény a
feladatait a jogszabályi előírásoknak és tartalmi követelményeknek megfelelően magas
színvonalon lássa el. A racionális és gazdaságos működtetés, a helyi adottságok és az
igények figyelembevételével alakítottuk ki a szervezeti formát.

Intézményünk szervezeti egységei és az egységek felelős vezetői:
Intézményvezető:
                    Vajjon Zoltán
Helyettes, városüzemelt. részlegvezető:  Tóth Ferenc
Víz- szennyvízágazati részlegvezető:       Bodzsár József
Az intézmény szervezeti vázrajzát az SZMSZ melléklete tartalmazza. A szervezeti vázrajz
bemutatja a szervezeti egységek egymásközti alá és mellérendelt viszonyait.
2.   Szervezeti egységek kapcsolattartása:
Az alkalmazottaknak, a szervezeti egységeknek úgy kell a közvetlen együttműködést
megvalósítani, hogy a feladatok ellátása zavartalan és zökkenőmentes legyen.
3. A pénzügyi-gazdasági tevékenységet ellátó személyek munkakörének meghatározása:
Pénzügyi előadó:
1 fő

Ügyintéző:                            3 fő
Munkaügyi előadó:               1 fő

A munkakörök részletes feladatait az érintett munkavállalók munkaköri leírása
tartalmazza, az intézmény ügyrendi szabályzatának megfelelően:

.
Az intézmény vezetője
1.   Az intézményvezető személye:
Az intézmény vezetőjét pályázat útján Martfű Város Önkormányzatának Képviselő-
testülete határozott  időre, 5 évre nevezi ki, az egyéb munkáltatói jogokat a polgármester gyakorolja. 

 2.    Intézményvezetői jogkör:
Az intézményvezető feladatait, jogkörét, felelősségét a fenntartó határozza meg.
Kiemelt feladatai és hatásköre:
· Az alapító okiratban meghatározott feladatok ellátásának irányítása és ellenőrzése
· Az intézmény vezetése, döntések előkészítése

· A döntések végrehajtásának szakszerű szervezése, ellenőrzése

· A   működéshez   szükséges   személyi   és   tárgyi   feltételek   biztosítása   a
rendelkezésre álló költségvetés alapján.

· Az intézményt irányító belső szabályzatok vezetői utasításként való kiadása, a
hatályosságról történő gondoskodás

· Az intézmény képviselete

· Döntés minden olyan ügyben, amit a jogszabály nem utal más hatáskörbe.

Az intézményvezető kizárólagos hatáskörében általánosan nem helyettesíthető feladatok:
· A munkáltatói jogkör gyakorlása

· Kötelezettségvállalási jogkör

3.    Az intézményvezető felelőssége:
Az intézményvezető egy személyben felelős:
· Az intézmény szakszerű és törvényes működéséért

· Az ésszerű és takarékos gazdálkodásért

· Az intézmény szakmai munkájáért

· A     dolgozók     egészséges     és     biztonságos     munkavégzés     feltételeinek
megteremtéséért.

 Intézményvezető helyettes
1.     Az intézményvezető helyettes
Az intézményvezető helyettes feladatait az intézményvezető közreműködésével látja el. A vezetőhelyettesi megbízást az intézményvezető adja a határozatlan időre kinevezett
közalkalmazottnak. A megbízás visszavonásig érvényes.
Az intézményvezető helyettes  közvetlenül irányítja a beosztottak munkáját. Az intézményvezető távollétében utalványozási jogkörrel rendelkezik.
2.    Intézményvezető helyettes  jogköre és felelőssége:
Az intézményvezető helyettes munkáját munkaköri leírás alapján és az intézményvezető közvetlen irányításával végzi. Az intézményvezető helyettes hatásköre és felelőssége kiterjed a városüzemeltetés és közterületfenntartás teljes feladatkörére és tevékenységére. Tevékenységében személyes felelősséggel tartozik az intézményvezetőnek.

 3.   A részlegvezető személye, felelőssége:

A részlegvezető  munkáját munkaköri leírás alapján és az intézményvezető közvetlen
irányításával végzik. A részlegvezető hatásköre és felelőssége kiterjed a víz- és szennyvízágazat teljes feladatkörére és tevékenységére. Tevékenységében személyes felelősséggel tartozik az intézményvezetőnek.
4.    A vezetők kapcsolattartási és helyettesítési rendje:
Az intézményvezető és a beosztott vezetők  kapcsolattartása folyamatos, a szükségleteknek és a konkrét feladatoknak megfelelő rendszerességű.
Az intézményvezető helyettesítése:
Az intézményvezető távolléte esetén helyettese: az intézményvezető helyettes
5.    Az intézmény vezetősége:
     A vezetőség tagjai:
· intézményvezető

· intézményvezető helyettes/részlegvezető
- részlegvezető

IV. 
Az intézmény működési rendje
      A dolgozók munkarendje
1.    A vezetők munkarendje:
Az intézmény hivatalos munkaidejében felelős vezetőnek kell az intézményben
tartózkodni.
2.    Alkalmazottak általános munkarendje:
Az intézmény zavartalan működése érdekében az alkalmazottak munkarendjét az
intézmény vezetője állapítja meg. A munkaköri leírásokat a vezető helyettesek készítik el
és az intézményvezető hagyja jóvá. A vezető helyettesek tesznek javaslatot a napi
munkarend kialakítására, változtatására és a közalkalmazottak szabadságának kiadására.
Munkavégzése során minden alkalmazottnak be kell tartania az általános munka- és
balesetvédelmi szabályokat!
 3.    Alkalmazottak munkarendje:
A teljes munkaidőben foglalkoztatott alkalmazottak munkaideje heti 40 óra.
Az   egyes   részlegek  alkalmazottainak  napi  munkabeosztását   az   ellátandó   feladatok
sajátosságai és zökkenőmentessége határozza meg.
Az alkalmazottak munkakezdésük előtt 5 perccel kötelesek megjelenni munkahelyükön.
Távolmaradásukról közvetlen vezetőjüket kötelesek előzetesen értesíteni.
A távollevők helyettesítését úgy kell megszervezni, hogy a hiányzó kolléga feladatainak
időszakos ellátása ne jelentsen aránytalan terhelést. Biztosítani kell a feladatok szükséges
szakértelemmel történő ellátását.
 A dolgozók munkarendje:

a)  Vízműtelep
    
     Hétfő-péntek:
   7.00 – 15.00 óráig

     Lakáson töltött ügyelet:     15.00 – 07.00 óráig

     Hétvége és ünnepnapokon lakáson töltött készenlét:  07.00 –07.00 óráig

b) Szennyvíztelep
      Hétfőtől-péntekig.             06.00-14.00 óráig

      Lakáson töltött készenlét: 14.00-22.00 óráig
      Hétvége és ünnepnapokon lakáson töltött készenlét: 07.00-22.00 óráig

 c) Városüzemeltetési dolgozók:
          Hétfő-péntek:   06.00 – 14.00 óráig  
d)  Téli időszakban hóeltakarítás idején otthoni készenlét

e) Fűtők:
    A fűtők a városüzemeltetés létszámába tartoznak. 
    Fűtési időszakban október 15 – április 15.
    hétfő-péntek 05.00 - 13.00 óráig

    Lakáson töltött készenlét: 13.00-05.00 óráig

    hétvégén lakáson töltött készenlét, de két alkalommal helyszíni ellenőrzés
f)  Központi dolgozók munkarendje:
     Hétfő-Csütörtök
7,30 – 16.00 óráig
     Péntek
7,30 - 13,30  óráig
4.  Dolgozók megbízásának és kijelölésének elvei, üzemeltetési, személyi, műszaki, 
     pénzügyi, egészségügyi feltételek, követelmények

Az alkalmazottak feladatokra való kijelölésének és megbízásának, a munkabeosztások
összeállításának alapelvei:
· Az intézmény zavartalan feladatellátása

· A dolgozók egyenletes terhelése

· Rátermettség és alkalmasság

· Szükséges szakmai felkészültség

A/   Üzemeltetési feltételek

1/  Az illetékes vízügyi hatóság által kiadott vízügyi üzemeltetési engedély

2/ Az üzemeltetési szabályzat, melynek tartalmaznia kell:

· az üzemvitel,

· a technológiai folyamatokra,

· az időszakos műszaki ellenőrzésekre és vizsgálatokra,

· a karbantartásra,

· az üzemi adatok rögzítésére és a szolgáltatásra vonatkozó egyedi előírásokat,

· a biztonságtechnikai, balesetelhárítási és egészségvédelmi óvórendszabályoknak megfelelő és a létesítményekre alkalmazott vázlatos rendelkezéseket,
· a víz- és csatornaműveket csak szakképzett kezelők üzemeltethetik, szakmai továbbképzésükről rendszeresen gondoskodni kell
3/    Ellenőrzési célú ivóvízvizsgálatok

· A hálózatba juttatott ivóvíz fizikai, kémiai, bakteorológiai (esetenként biológiai, toxikológiai) mutatóit a vonatkozó szabványoknak megfelelően ellenőrizni kell.
· A termelt, illetve a szolgáltatott ivóvíz minőségében bekövetkezett kedvezőtlen irányú változás észlelése esetén az okok felderítésére, a minőségromlás esetén annak megszüntetésére haladéktalanul kell intézkedni, illetve intézkedést kezdeményezni.
· A szennyvíztisztítási technológia tisztítási lépcsőit és a tisztított szennyvizek minőségének, annak fizikai, kémiai, biológiai, bakteorológiai, esetenként toxikológiai mutatóit – a vonatkozó szabványok szerint – ellenőrizni kell.
4./    Legfontosabb üzemeltetési feladatok:
· Ha a víz szolgáltatása előreláthatólag 12 órát, vagy a város területének nagyobb összefüggő részén 3 órát meghaladó ideig szünetel, az ivóvízszükséglet kielégítéséről ideiglenes intézkedésekről a lehető legrövidebb időn belül köteles gondoskodni a szervezet.

· A vízminőségromlást okozó hibát haladéktalanul fel kell tárni és el kell hárítani.
· A csatornamű (hálózat,  átemelő, tisztítótelep) bekövetkezett meghibásodások elhárításáról, a hiba észlelését követően gondoskodni kell. A hiba elhárításáig a szennyvízelvezetés folyamatosságát biztosítani kell. Az üzemzavar következtében létrejövő környezetszennyezés megszüntetéséről gondoskodni kell.
· A karbantartás, hibaelhárítás után a vízművet, csatornaművet és azoknak valamennyi egységét az érvényes vízjogi üzemelési engedélyben meghatározott paraméterekkel kell üzembe helyezni.

· A víztermelő üzemben és vízhálózatban dolgozóknak rendszeres egészségügyi ellenőrzésen kell résztvenniük. Az egészségügyi előírásoknak megfelelő személyek végezhetnek csak a vízellátással közvetlenül összefüggő tevékenységet.

· A csatornamű üzemeltetésében résztvevő dolgozók megelőző orvosi vizsgálatáról, szükség szerinti védőoltásáról rendszeres és kötelező egészségügyi ellenőrzéséről gondoskodni kell.

· A víz- és csatornamű üzemeltetését szolgáló berendezések (pl.: villamos berendezések, vezérlőrendszerek, szakaszolók, kapcsolók, villanymotorok, gépi berendezések, mechanikus és elektromos kéziszerszámok, szivattyúk, emelőberendezések, stb) folyamatos működését, karbantartását biztosítani kell saját, vagy szakképzett külső karbantartó-javító szervezettel.

5/   Üzemeltetési feladatok az iskolai étkeztetésnél:
· Az iskola konyha főző- és tálaló konyhaként üzemel, ételkiszállítás az óvodák és kollégium felé történik. Külső étkezést biztosít a lakosság számára, illetve az iskolai, óvodai, bölcsődei nevelők részére. A konyha 850 fő étkeztetését tudja biztosítani, amiből 650 fő részére napi háromszori étkeztetést, illetve az allergiás gyermekek ételeinek elkészítését is ellátja.

· A heti étlapot élelmezési program segítségével állítja össze a szakképzett élelmezésvezető a Közétkeztetési Receptkönyv alapján.
· Nyersanyag beszerzése kiválasztott beszállítóktól történik féléves szállítási szerződések megkötésével. 

· A megfelelő élelmiszerbiztonság kialakítása és fenntartása miatt a HACCP rendszer gyakorlati és dokumentációs nyilvántartásának működtetése folyamatosan történik.

· A konyhai berendezések, gépek zavartalan, folyamatos működtetéséhez a karbantartási feladatokat  szakképzett szakemberek látják el.

· A rendkívüli intézkedések megtételéért a konyhavezető felelős. A szükséges hibajavító tevékenységeket az intézkedési tervben rögzítjük.
6/   Üzemeltetési feladatok a városüzemeltetésnél és közterületfenntartásnál:

· A városüzemeltetéssi részleg munkatársai az éves előirányzat alapján az előre esedékes, illetve az intézményeknél felmerülő és egyeztetett épület fenntartási, karbantartási feladatokat végzik el.

· A szakképzett közalkalmazottak irányításával közcélú foglalkoztatottak is közreműködnek, főként a közterület fenntartási munkáknál (fűnyírás, hóeltakarítás, hulladékgyűjtés, utak,járdák karbantartása).
· A felelős munkahelyi vezetők a napi munkát a munkavédelmi előírások szerint irányítják.
B/    Műszaki feltételek

A Településellátó Szervezetnek  rendelkeznie kell olyan műszaki háttérrel, amely a létesítmények, műtárgyak, berendezések rendeltetésszerű üzemeltetését, karbantartását, javítását folyamatosan biztosítja.
Az üzemeltetéshez a vízjogi üzemeltetési engedélyen kívül biztosítani kell:

· a berendezésekre vonatkozó kezelési, karbantartási utasítást,

· magyar nyelvű gépkönyveket,

· munkavédelmi és érintésvédelmi bizonylatokat,

· a műszaki átadási, üzembehelyezési  jegyzőkönyveket,

· a művek dokumentációját, geodéziai felméréseket,
· aktualizált környezetvédelmi szabályzatot
C/   Egészségügyi és munkavédelmi feltételek, követelmények
Munkát csak az a dolgozó végezhet, aki az alkalmassági vizsgálat alapján megkapta a munkavégzéshez szükséges orvosi engedélyt.

Az egészségügyi könyvvel rendelkező dolgozók a rendszeres vizsgálatokon túlmenően betegség esetén kötelesek soron kavül a munkaköri alkalmassági véleményezésre illetékes orvoshoz  fordulni és magukat a szükséges orvosi vizsgálatoknak alávetni.

A Településellátó Szervezetnek a hatályos munkavédelmi jogszabálynak meg kell felelnie!
V. 
Alkalmazotti közösségek és kapcsolataik

Alkalmazotti jogok és kapcsolattartás
1.  Közalkalmazotti jogok
A közalkalmazottak munkavégzésével kapcsolatos kötelességeket és jogokat a munka
törvénykönyve és a közalkalmazotti törvény szabályozza. Az alkalmazotti közösséget és
azok képviselőit jogszabályokban meghatározott részvételi, javaslattételi, véleményezési,
egyetértési és döntési jogok illetik meg.
2.
A kapcsolattartás formái
Az intézmény közösségeit- a megbízott vezetők és a választott közösségi képviselők
segítségével - az intézményvezető fogja össze.
A kapcsolattartási formák közül azt kell alkalmazni, amelyik a leghatékonyabban szolgálja
az együttműködést (értekezlet, megbeszélés, gyűlések, fórumok).

Külső intézményi kapcsolatok
Az intézmény feladatai ellátása érdekében rendszeres kapcsolatot tart fenn a városi
intézményekkel. A kapcsolattartás napi rendszerességű, szükség szerint eseti jellegű.
Kapcsolattartás módjai:
· Szakmai megbeszéléseken, értekezleteken történő részvétel

· Intézményi rendezvények látogatása

· Hivatalos ügyintézés személyesen, levélben vagy telefonon

Rendszeres külső kapcsolatok:
· Martfű Város Önkormányzata
· Közös fenntartású városi intézmények

· Hatóságok

· Területi illetékességű MÁK, NAV
VI. 
A szakmai tevékenység belső ellenőrzése

Ellenőrzési célok, területek, értékelés
1.
A belső ellenőrzés célja:
A munkavégzés tartalmának, színvonalának és az eredmények belső vizsgálatának célja,
hogy
· Biztosítsa a vezetőknek a megfelelő mennyiségű és minőségű információt,
segítse a vezetői irányítást, a döntések megalapozását.

· Jelezze    az    alkalmazottaknak    és    a   vezetőknek    a    gazdasági,    jogi
következményektől való eltérést

· Megszilárdítsa a belső rendet és fegyelmet.

· Tárja fel a szabálytalanságokat, hiányosságokat, mulasztásokat.

· Biztosítsa az intézmény gazdasági, pénzügyi és munkaügyi előírások szerinti
működését.

· Vizsgálja az intézmény vagyonvédelmét.

2.
Az ellenőrzés területei:
· A szakmai feladatok végrehajtása

· A feladatok határidős megvalósítása

· A dolgozók munkafegyelmének ellenőrzése

· Szabályzatok, előírások betartása

· Fenntartó által előírt ellenőrzések végrehajtása

3.
Értékelés:
Az ellenőrzési jelentés leadását követően értékelő megbeszélésen kell megállapítani a
vizsgálat tapasztalatait.

Minden esetben rá kell mutatni:
· a hibák, mulasztások jellegére

· a rendszerbeli okokra

· az előidéző tényezőkre

· a felelős személyekre

A megállapított hiányosságok megszüntetésére, a megállapítások hasznosítására, az
ellenőrzött tevékenység javítására vonatkozó intézkedési javaslatokat az értékele
megbeszélésen egyeztetik.
4.   Az ellenőrzést követő intézkedések:
Az értékelő megbeszélés után a szükséges szóbeli vagy írásbeli intézkedéseket a felelős
vezető helyettes köteles elvégezni.
Intézkedik:
· Hibák, hiányosságok javításáról

· Káros következmények ellensúlyozásáról

· A megelőzés feltételeinek biztosításáról

· Az intézményvezető és az érintettek tájékoztatásáról

· A felelősség vizsgálatáról

· Kedvező tapasztalatok alapján a megfelelő elismerésről.

Kirívó szabálytalanság vagy hiányosság esetén az intézmény vezetője rendeli el a szükséges
intézkedéseket.

A vezetői és a belső ellenőrzés részletes rendjét az intézmény FEUVE és Kockázatkezelési Szabályzat tartalmazza.
VII. 
Záró rendelkezések
1.   Az SZMSZ módosítása, mellékletei
Jelen SZMSZ módosítása a fenntartó jóváhagyásával lehetséges.
Az intézmény eredményes és hatékony működéséhez szükséges további rendelkezéseket
vezetői  utasítások önálló szabályzatként tartalmazzák a következő tárgykörökben:

· Gazdálkodás

· Belső ellenőrzés

· Ügyvitel, iratkezelés, adatvédelem

· Ügyrend

· Munka-, baleset-, tűzvédelem és környezetvédelem
A mellékletben található szabályzatok az SZMSZ változtatása nélkül is módosíthatók, ha
jogszabályi előírások, belső intézményi megfontolások vagy az intézmény vezetője ezt
szükségesnek ítéli meg.
 2. Az SZMSZ jóváhagyása
Jelen Szervezeti és Működési Szabályzatot az intézmény vezetőjének előterjesztését követően Martfű Város Önkormányzatának Képviselő-testülete ……………………………... napján a ………………………….. számú határozatával jóváhagyta.
Martfű, 2011. szeptember 20.
                                                                                                 Vajjon Zoltán 

                                                                                               intézményvezető
